**Ministru kabineta noteikumu projekta „Grozījumi Ministru kabineta 2004.gada 25.marta noteikumos Nr.176 „Izložu un azartspēļu uzraudzības inspekcijas nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2016.gada 2.augusta sēdes protokola Nr.38 49.§ „Informatīvais ziņojums „Par iespējām palielināt ieņēmumus”” 2.1.apakšpunkts, Valsts pārvaldes iekārtas likuma 16.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd normatīvie akti neparedz, ka Izložu un azartspēļu uzraudzības inspekcija sniedz maksas pakalpojumus. Atbilstoši Ministru kabineta 2016.gada 2.augusta sēdes protokola Nr.38 49.§ „Informatīvais ziņojums „Par iespējām palielināt ieņēmumus”” 2.1.apakšpunktam ar 2017.gada valsts budžeta likumprojektu paketi tika virzīts likumprojekts „Grozījumi Azartspēļu un izložu likumā”. Saeima 2016.gada 23.novembrī pieņēma likumu „Grozījumi Azartspēļu un izložu likumā” (reģ. Nr.694/Lp12), kas paredz, ka ar 2017.gada 1.janvāri tiek ieviests maksas pakalpojums azartspēļu jomā – azartspēļu automāta vai iekārtas identifikācijas numura izsniegšana.  Maksas pakalpojums – azartspēļu automāta vai iekārtas identifikācijas numura izsniegšana, kuru nodrošinās Izložu un azartspēļu uzraudzības inspekcija, attieksies uz tiem azartspēļu automātiem vai iekārtām, kas, sākot ar 2017.gada 1.janvāri, tiks reģistrēti Izložu un azartspēļu uzraudzības inspekcijā un iekļauti azartspēļu automātu un iekārtu reģistrā.  Minētais maksas pakalpojums ļaus daļēji ieviest pašfinansējošu nozares uzraudzības modeli azartspēļu organizēšanas jomā.  Ministru kabineta noteikumu projekts „Grozījumi Ministru kabineta 2004.gada 25.marta noteikumos Nr.176 „Izložu un azartspēļu uzraudzības inspekcijas nolikums”” (turpmāk – Noteikumu projekts) paredz papildināt Izložu un azartspēļu uzraudzības inspekcijas funkcijas ar funkciju sniegt maksas pakalpojumu par azartspēļu automāta vai iekārtas identifikācijas numura izsniegšanu azartspēļu organizētājiem, kuri piedāvā azartspēļu pakalpojumus, izmantojot azartspēļu automātus vai iekārtas.  Ministru kabineta 2004.gada 25.marta noteikumu Nr.176 „Izložu un azartspēļu uzraudzības inspekcijas nolikums” (turpmāk – Noteikumi) 5.punkta ievaddaļā un 5.1.apakšpunktā veikti redakcionāli grozījumi atbilstoši izmaiņām saistītajos likumos. Papildus Noteikumu projekts paredz izslēgt Noteikumu 5.2.apakšpunktu, jo azartspēļu automātu skaitītāju rādījumus uzrāda inkasācijas aktā, ko aizpilda atbilstoši Ministru kabineta 2006.gada 19.decembra noteikumu Nr.1043 „Azartspēļu un izložu vienotā grāmatvedības uzskaites kārtība” 12.un 13.punktā noteiktajai kārtībai. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Azartspēļu organizētāji, kuri piedāvā azartspēļu pakalpojumus, izmantojot azartspēļu automātus vai iekārtas. Šobrīd Latvijā ir 11 šādi azartspēļu organizētāji. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību un administratīvo slogu netiks mainīta, jo arī šobrīd azartspēļu organizētājiem, lai uzsāktu azartspēļu automāta vai iekārtas ekspluatāciju, ir nepieciešams saņemt azartspēļu automāta vai iekārtas identifikācijas numuru. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību aktu projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaicīgi ar Noteikumu projekta izstrādi tiks izstrādāts Ministru kabineta noteikumu projekts „Izložu un azartspēļu uzraudzības inspekcijas sniegtā maksas pakalpojuma cenrādis un samaksas kārtība”. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti, par esošo funkciju veikšanu tiek piemērota samaksa (azartspēļu organizētājam tiks sniegts maksas pakalpojums).  Jaunu institūciju izveide, esošo institūciju likvidācija vai reorganizācija netiek paredzēta.  Noteikumu projekts tiks īstenots, nepalielinot esošo darbinieku skaitu Izložu un azartspēļu uzraudzības inspekcijā. |
| 3. | Cita informācija | Nav. |

*Anotācijas III, V, VI sadaļa – projekts šīs jomas neskar.*

Finanšu ministre D.Reizniece-Ozola

Avotiņa, 67095515

[inga.avotina@fm.gov.lv](mailto:inga.avotina@fm.gov.lv)